Lentupio geležinkelio stotis

Lentupio geležinkelio stotis – geležinkelio stotis šiaurės vakarų Baltarusijoje, Lentupio miestelio pietinėje dalyje, netoli sienos su Lietuva.Станция Лынтупы (Railwayz.info)http://retromap.ru/1619851_z13_55.036822,26.314487 Yra trys keliai. Buvęs geležinkelio mazgas, dabar – galinė pasienio su Lietuva stotis.

 Istorija 

1895 m. lapkričio 11 d. atidaryta Švenčionėlių–Berezvečės 750 mm vėžės siaurojo geležinkelio linija. 1895 m. prie Lentupio įrengta stotis, stovėjusi apie 1,5 km į šiaurės vakarus (link Švenčionėlių) nuo dabartinės stoties.Rusijos imperijos topografinis žemėlapis, lapas XII-5 Per Pirmąjį pasaulinį karą Vokietijos imperijos kariuomenė fronto aprūpinimui 1915 m. nuo Lentupio iki Kabilninko nutiesė 600 mm vėžės siauruką, o 1916–1917 m. sujungė Lentupį plačiuoju geležinkeliu su Pabrade. Lentupis tapo mazgine stotimi su 3 vėžių geležinkeliais: 1435, 750 ir 600 mm.2244. Первое ОПП (Свенцянско-Березвечская ж.д.), Энциклопедия узкоколейных железных дорог бывшего СССР «Младший Брат». Archyvuota 2014-01-05. Nuoroda tikrinta 2023-08-13.

Po karo Lentupio stotis pateko Lenkijos geležinkelių žinion. Siaurukas į Kabilninką išardytas, vėliau atstatytas platesnės, 750 mm, vėžės ir pratęstas iki Naročiaus. 1922–1923 m. iki 1435 mm vėžės praplatintas siaurojo geležinkelio ruožas Lentupis–Pastovys. Tarpukariu Lentupio stotis aptarnavo dvi geležinkelio linijas: Pabradės–Krulevščynos (plačiojo) ir Švenčionėlių–Naručio (siaurojo). Sovietmečiu siaurasis geležinkelis išardytas: 1959–1960 m. uždarytas ruožas iki Naročiaus, 1967–1968 m. – iki Švenčionių. 1980 m. nutiesus Adutiškio–Didžiasalio geležinkelį, stotis perėjo Pabaltijo geležinkelių Vilniaus skyriaus žinion, o 1995 m. sugrąžinta Baltarusijos geležinkeliams.Станция Лынтупы. Parovoz.com (tikrinta 2023-08-12). 2000–2001 m. nutraukus susisiekimą su Pabrade, tapo galine ruožo stotimi.

2007 m. Lentupio geležinkelio stotyje buvo pastatytas biustas, skirtas atminti Saldutiškio dvarininką, karo inžinierių Boleslovą Jaloveckį.

 Šaltiniai 

Kategorija:Baltarusijos geležinkelio stotys